NBA: idegenben egyenlített a Miami a döntõben
A San Antonio Spurs 98-96-ra kikapott hazai pályán a címvédõ Miamitól az észak-amerikai kosárlabda-bajnokság (NBA) nagydöntõjének második mérkõzésén, így az egyik fél negyedik sikeréig tartó párharc 1-1-re áll.
Döntõ, 2. mérkõzés:
San Antonio Spurs-Miami Heat 96-98 (26-19, 17-24, 35-34, 18-21)
A legjobb dobók: Parker 21, Ginobili 19, Duncan 18, illetve James 35, Bosh 18, Wade 14, Lewis 14
Az egyik fél negyedik sikeréig tartó párharc állása: 1-1.
Az elsõ meccs hajrájában izomgörcs miatt kidõlt Heat-vezér, LeBron James mindössze két pontot szerzett a nyitónegyedben, a Tony Parker és Tim Duncan vezette Spurs végig elõnyben volt az elsõ félidõben. A floridaiak a nagyszünetre érték utol a házigazdákat (43-43), majd a harmadik negyedben James 2 perc 14 másodperc alatt egymaga 12 pontot szórt. Innentõl fej-fej mellett haladt a két együttes, a sorsdöntõ triplát a 35 pontig jutott James passzából Chris Bosh dobta a gyûrûbe. A texasi alakulat az utolsó négy büntetõjét elhibázta, és a záró 6 és fél percben egyszer sem próbálkozhatott a büntetõvonalról. A negyedik negyedben Parker és Duncan összesen három pontot termelt.
A Miami sorozatban 13-adszor nyert a rájátszásban egy elvesztett elsõ mérkõzés után, és a San Antonio számára intõ jel lehet, hogy tavaly is 1-1-re állt a finálé, amelyet végül a Heat nyert meg 4-3-ra.
A következõ találkozóra magyar idõ szerint szerdán hajnalban kerül sor Miamiban.
NBA kosárlabda